  Майя Бывальцева Туэ тулыс быдэс Удмуртиын волонтёръёс 50 сюрс пала георгиевской лентаос сётъялозы. Со пӧлысь ог 40 процентсэ — Ижкарын. Ивортодэтъя «Удмуртия» агентстволы со сярысь вераз Карысь добровольчествоя «Иж — волонтер» штабысь но Быдэ вуымтэослэн клубъёссылэн «Пульс» центрысьтызы егитъёсын ужанъя ӧнерчи Анна Пестерева. 2017-тӥ арын Удмуртилэн шоркараз 7 сюрс пала лентаос сётъязы вал. Таяз арын тросгес чакламын, малы ке шуоно «Волонтёры Победы» движенилэн улосвылъя координаторез тыршемен грант утӥмы, ватсаса Шор штабысь лентаос луозы, соос котькуд ар быдэс кунысь улосвылъёслы ысто, эшшо егитъёсын ужанъя управленилэн ёзэз, Быдэ вуымтэослэн клубъёссылэн «Пульс» центрзы, лентаослы коньдон висъя. Озьыен, таяз арын 50 сюрс пала лентаос луозы Анна Пестерева, Карысь добровольчествоя «Иж — волонтер» штабысь ёгитъёсын ужанъя ӧнерчиАли Ижкарын георгиевской лентаосты сётъянэ пыриськыны мылкыд карисьёсты люкало. Анна Пестеревалэн верамезъя, ужрадэ 13–14 аресысен быдэ вуымтэос но егитъёс пыриськыны быгато. Куриськонъёсты 20-тӥ оштолэзёзь dpk_unost@mail.ru электрон почтае келяны луэ. Анна Пестеревалэн кылъёсызъя, Ижкарын лентаосты сётъян ог 27 интыын радъямын луоз. Котькудаз быдэн 4–5 волонтёр ужалоз. Ижкарын 25–27 инты луоз, котькудаз быдэн 4–5 адями, озьыен 120 пала адями луэ. Со одӥг нуналэ гинэ. Лентаосты сётъян одӥг нунал гинэ уз луы — оштолэзе 2 яке 3 нунал но 2 нунал куартолэзе Анна Пестерева, Карысь добровольчествоя «Иж — волонтер» штабысь ёгитъёсын ужанъя ӧнерчиСолэн кылъёсызъя, 24-тӥ, 25-тӥ, 28-тӥ оштолэзе Киров нимо паркын, Шор площадьын, Вормон скверын но мукет калыко интыосын георгиевской лентаосты сётъяны чакламын. Со сяна, кык буёло лентаосты 4-тӥ яке 5-тӥ куартолэзе но Вормон нуналэ. 9-тӥ куартолэзе, басьтыны луоз. Лентаосты сётъям сяна, волонтёръёс валэктозы, кызьы но кытын соосты нуллыны яра. Дыртыса кошкисьёслы нимысьтыз памяткаос сётозы, ӝеганы быгатӥсьёсызлы — асьсэос рос-прос вералозы. Тегъёс: Мерлык Ижкар Удмуртия 9-ткуартолэзь ВормонНунал волонтёръёс  